Ebenezer Guest House | LekkeSlaap
Ebenezer Guest House bied gerieflike selfsorgverblyf in 'n huis in Jeffreysbaai. Dit is 500 m van die strand en strandmeer af.
Die huis het 4 slaapkamers en is geskik vir 8. Daar is 2 slaapkamers wat elk 'n koningingrootte-bed het, 1 slaapkamer met 2 enkelbeddens en nog 'n slaapkamer met 'n koninggrootte-bed. Elke slaapkamer het 'n en suite-badkamer met 'n stort en elke slaapkamer het ook 'n deur wat na buite lei.
Die kombuis is met 'n yskas, stoof en oond en mikrogolf toegerus. In die oopplan-leefarea is daar 'n kaggel, sitarea en 'n etenstafel. Die huis het 'n TV met sekere DStv-kanale en braaigeriewe is beskikbaar.
Die huis spog met 'n groot houtdek wat al langs die een kant van die huis strek. Die huis is ideaal vir 'n gesinsvakansie.